NEUVOSTON ASETUS (EY) N:o 1873/94,
annettu 27 päivänä heinäkuuta 1994,
tiettyjen sokerialan hintojen sekä juurikkaiden vakiolaadun vahvistamisesta markkinointivuodeksi 1994/1995
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1) ja erityisesti sen 2 artiklan 3 kohdan, 3 artiklan 4 kohdan ja 4 artiklan 3 kohdan,
ottaa huomioon komission ehdotuksen(2),
ottaa huomioon Euroopan parlamentin lausunnon(3),
ottaa huomioon talous- ja sosiaalikomitean lausunnon(4),
sekä katsoo, että
sokerin hintoja vahvistettaessa olisi yhteisen maatalouspolitiikan tavoitteet otettava huomioon; yhteisen maatalouspolitiikan tavoitteita ovat erityisesti kohtuullisen elintason turvaaminen maatalousväestölle, hankittavien tuotteiden varman saannin takaaminen ja kuluttajille suunnattavien toimitusten hintojen kohtuullisuuden varmistaminen,
näiden tavoitteiden saavuttamiseksi on sokerin tavoitehinta, ottaen erityisesti huomioon interventiohintatason määräytyminen sen mukaan, tarpeen vahvistaa sen tasoiseksi, että sillä turvataan juurikkaan ja ruo'on tuottajille kohtuullinen korvaus kuluttajien etua samanaikaisesti vaalien ja että se on omiaan ylläpitämään tärkeimpien maataloustuotteiden hintojen keskinäistä tasapainoa,
sokerimarkkinoiden ominaispiirteistä johtuu, että kaupan pitämisen riskit ovat verraten rajoitetut; sokerin interventiohintaa vahvistettaessa on tavoitehinnan ja interventiohinnan välinen erotus tämän vuoksi mahdollista vahvistaa verraten pieneksi, ja
juurikkaan perushinta on vahvistettava ottaen huomioon interventiohinnan ja juurikkaiden jalostukseen ja tehtaisiin toimittamiseen liittyvät kustannukset, sekä saannon perusteella, joksi voidaan yhteisön osalta arvioida 130 kilogrammaa valkoista sokeria tonnilta sokeripitoisuudeltaan 16-prosenttisia juurikkaita,
ON ANTANUT TÄMÄN ASETUKSEN:
1 artikla
1 Valkoisen sokerin tavoitehinnaksi vahvistetaan 55,07 ecua 100 kilogrammalta.
2 Valkoisen sokerin interventiohinnaksi yhteisön muilla kuin alijäämäalueilla vahvistetaan 52,33 ecua 100 kilogrammalta.
2 artikla
Juurikkaan perushinnaksi keruukeskukseen toimitusvaiheessa vahvistetaan 39,48 ecua tonnilta.
3 artikla
Vakiolaatuisilla juurikkailla on oltava seuraavat ominaispiirteet:
a) virheetön, kunnollinen ja myyntikelpoinen laatu;
b) vastaanotettaessa 16 prosentin sokeripitoisuus.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä elokuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.